"Setswana Puo ya Gae (HL)/P3 5 DBE/Ngwanaitseele 2021 NSC KAROLO YA B: DITLHANGWA TSA TIRISANO POTSO 2 Araba dipotso di le PEDI mo karolong e. Karabo e nne boleele jwa mafoko a a ka nnang 180–200 (diteng fela). O gakololwa go runa le go tlhotlha setlhangwa sa gago diphoso. 2.1 LEKWALO LA BOTSALANO O dirile kopo ya go tsena kwa yunibesithing ngwaga e e tlang mme o sa tswa go amogela karabo ya gore o amogetswe. Kwalela tsala ya gago o mo itsise ka ga dikgang tse di go itumedisitseng tse, gore o ya go ithutela eng le gore o ikaeletse go itshola jang. [25] 2.2 MAIKAO (LOKWALOIKITSISO) LE LEKWALOPHELEGETSO O bone papatso, e e fa tlase ya phatlhatiro mo inthaneteng mme o na le kgatlhego ya go kopa tiro eo. Buisa papatso e e fa tlase mme morago o kwale maikao (lokwaloikitsiso) le lekwalophelegetso gore o tle o di romele go kopa tiro eo. BOKAMOSO TRADING Setlamo sa metseletsele ya mabenkele a Bokamoso Trading se na le phatlhatiro ya moamogelamadi mo lebenkeleng la bona le le kwa toropong ya Warrenton kwa porofenseng ya Kapabokone. Bakopatiro ba bo ba falotse mophato wa marematlou o o tsenyeleditseng dirutwa tsa Accounting, Setswana le Seesemane/Seaforikanse. Bakopatiro ba, ba nne le maitemogelo a dingwaga di le pedi ba dira ka madi. Maikao, lekwalophelegetso, dikgatiso tse di netefaditsweng tsa dithutego, lokwaloitshupo le dintlha tsa basupi ba le 2 di romelwe kwa go: Mokaedimogolo Bokamoso Trading Lebokoso la Poso 714 JOHANNESBURG 2000 Letlha la tswalelo ya dikopo ke la 31 Seetebosigo 2021. Dikopo tse di tlang morago ga letlha la tswalelo ga di kitla di amogelwa. TLHOKOMELA: Go tlaa lelediwa fela bakopatiro ba ba tlhophilweng go tla potsotherisanong. [E itlhametswe] [25] 2.3 PEGELO O moeteledipele wa Mokgatlho wa Bašwa mo masepaleng wa lona. Rratoropo o go kopile go batlisisa ka ga ditlhokego tsa motse. Kwala pegelo ka ga dipatlisiso tseo. Gakologelwa go tlhagisa diphitlhelelo le dikatlanegiso. [25] Kwalololo e ileditswe Phetla"